V

Il V al è il vincjesim secont segn dal alfabet furlan. 

 Storie 
La letare V e derive dal semitic Waw.

Tai latins e vegnive doprade par rapresentâ doi suns: \v\ e \u\. Dome dal etât di mieç si scomençà a doprâ un gnûf segn, l'atuâl "U". Fin tal XVIII secul, purpûr, la letare "V" e jere doprade dome tal inizi de peraule, mintri che la "U" e figurave tal mieç o te fin des peraulis: in chest mût, la moderne peraule "unic", par esempli, e vignive scrite vnic, o la peraule "savôr" e deventà sauôr.

Dome daspò dal 1700 la "V" e fo doprade par indicâ il sun consonantic e la "U" par il sun de vocâl.

 Significâts 

 Chimiche 
 V al è il simbul dal vanadi

 Fisiche 
 v al è la variabil de velocitât
 V al è il simbul dal volum e dal potenziâl eletric

 Matematiche 
 V, tai numars romans, al rapresente il numar 5

 Metrologjie 
 V al è il simbul dal volt, unitât di misure dal potenziâl eletric

 Traspuarts 
 V al è la targhe automobilistiche internazionâl de Citât dal Vatican